kardosdrur/scandi-wiki huggingface dataset:
Tynset Station

Tynset Station (Tynset stasjon) er en jernbanestation på Rørosbanen, der ligger ved Tynset i Tynset kommune i Norge. Stationen består af nogle få spor, to perroner, en tidligere stationsbygning og en særskilt ventesalsbygning, der ligesom stationsbygningen er opført i træ. Desuden er der en rutebilstation i tilknytning til stationen.

Stationen åbnede 17. oktober 1877 sammen med den sidste del af banen mellem Koppang og Røros. Oprindeligt hed den Tønset, men den skiftede navn til Tynset 1. juni 1919. Den blev fjernstyret 15. december 1994 og gjort ubemandet 19. marts 2002.

Stationsbygningen, der er i schweizerstil, blev opført til åbningen i 1877 efter tegninger af Peter Andreas Blix. Den blev solgt fra i 2004.

Litteratur

Eksterne henvisninger 

 

Stationer på Rørosbanen
Etableret i 1877
Jernbanestationer i Hedmark
Kortbølgeradio

Kortbølgeradio har flere betydninger:
 Kortbølgeradio (kommunikation)
 Kortbølgeradio (modtager)
Tolga Station

Tolga Station (Tolga stasjon) er en jernbanestation på Rørosbanen, der ligger ved byområdet Tolga i Tolga kommune i Norge. Stationen består af nogle få spor, to perroner, en stationsbygning med ventesal og et pakhus, der ligesom stationsbygningen er opført i træ. Desuden er der en lille parkeringsplads, busstoppested og en portalkran.

Stationen åbnede 17. oktober 1877 sammen med den sidste del af banen mellem Koppang og Røros. Oprindeligt hed den Tolgen, men den skiftede navn til Tolga 1. juni 1919. Den blev gjort fjernstyret og ubemandet 15. december 1994. Stationen blev moderniseret med ny perron og udendomsarealer i 2010.

Stationsbygningen, der er i schweizerstil, blev opført til åbningen i 1877 efter tegninger af Peter Andreas Blix.

Litteratur

Eksterne henvisninger 

Stationer på Rørosbanen
Etableret i 1877
Jernbanestationer i Hedmark
Os Station

Os Station (Os stasjon) er en jernbanestation på jernbanestrækningen Rørosbanen, der ligger ved byområdet Os i Os kommune i Norge. Stationen består af nogle få spor, to perroner og en stationsbygning i gulmalet træ med ventesal.

Historie 
Stationen åbnede den 1. december 1877, halvanden måned efter at den sidste del af jernbanestrækningen mellem Koppang og Røros blev taget i brug. Den blev gjort fjernstyret og ubemandet 15. december 1994.

Arkitektur 
Den første stationsbygning blev opført til åbningen i 1877 efter tegninger af Peter Andreas Blix. Den nuværende stationsbygning blev opført ca. 100 m længere mod nord i 1958 efter tegninger af Gunnar Kavli ved NSB Arkitektkontor. Den gamle stationsbygning blev revet ned i 1971.

Litteratur

Eksterne henvisninger 

Stationer på Rørosbanen
Etableret i 1877
Jernbanestationer i Hedmark
Birkefigen

En birkefigen (Ficus benjamina), også kaldet stuebirk og kvælerfigen, er en figen, som vokser naturligt i Sydøstasien. Den hører hjemme i Nepal, i det nordlige Indien, Bangladesh, Burma, sydlige Kina, fra Malaysia til Salomonøerne og i det nordlige tropiske Australien.

I Sydøstasien er birkefigenen et træ, som kan blive op til 30 meter højt. Udenfor byen Kandy på Sri Lanka findes en birkefigen fra 1600-tallet.

Birkefigen kan få små grønne til orange frugter, som spises af nogle duearter.

Den bliver også kaldt kvælerfigen, da den i regnskoven kan omklamre et andet træ, som en slyngplante - og med tiden kvæle træet den voksede op af.

Som indendørs plante og stueplante 
Birkefigen er en meget populær potteplante og krukkeplante i Danmark, fordi den er let at passe og som kan klare dårlige vækstforhold. Birkefigen vil helst stå lyst, og kan blive ramt af plantesygdomme som trips, uldlus og skjoldlus. Birkefigen plejer at tabe bladene om efteråret og vinteren, men får nye om foråret og sommeren. Birkefigen er en almindelig indendørs plante og stueplante i private og offentlige lokaler som fx i venterum, bibliotek og entréhaller. I videnskabelige forsøg har stuebirk optaget og bundet giftige gasser fra luften, fx benzen, formaldehyd og xylen/toluen.

Allergi 
Allergi forekommer mod bladsaften og støvpartikler fra birkefigen. Pollenallergi forekommer også.

Galleri

Kilder/referencer

Externe henvisninger 

 haveabc.dk: Birkefigen - Ficus benjamina

Stueplanter
Morbær-familien
Dynorfiner

Dynorfiner er en gruppe af endogene peptider fra klassen af opioide peptider.

Disse er opioider produceret af kroppen selv ud fra proteinforstadiet prodynorfin (proDyn). De spiller en vigtig rolle i opfattelsen af smerte. To andre familier af opioidpeptider er endorfinerne og enkefalinerne .

Referencer 

Peptider
Opioider
Ka-Ching!

"Ka-Ching!" er en sang af den canadiske countrysangerinde Shania Twain fra 2003. Det er den anden single fra hendes fjerde studiealbum, Up! (2002). Sangen er skrevet af Robert John "Mutt" Lange og Shania Twain. "Ka-Ching!" var den anden udgivelse i Europa og Centralamerika efter "I'm Gonna Getcha Good!". "Ka-Ching!" blev en af Twains mest succesfulde singler i Europa. Sangen handler om forbrugerkulturen i USA, der boomede i 1990'erne og 2000'erne. Linjen "all we ever want is more" ("alt vi vil have er mere") er sangens gennemgående tema.

Spor 
De store single-udgivelser af "Ka-Ching!" inkluderer disse formater og spor.

 CD maxi - Europa
 "Ka-Ching!" (Red) — 3:20
 "Ka-Ching!" (Sowatt Hip Hop Mix) — 3:22
 "Ka-Ching!" (Sowatt Extended Lounge Mix) — 9:09
 "I'm Gonna Getcha Good!" (Sowatt Dance Mix) — 4:32

 CD single - UK - Part 1
 "Ka-Ching!" (Red Version) — 3:20
 "Ka-Ching!" (the Simon & Diamond Bhangra Version) — 4:36
 "I'm Holding on to Love (to Save My Life)" (Live) — 3:27

 CD single - UK - Part 2
 "Ka-Ching!
 "You're Still The One"
 Enhanced: "I'm Gonna Getcha Good!" - Music Video

 CD single - France
 "Ka-Ching!" (Red) — 3:20
 "I'm Gonna Getcha Good!" (Sowatt Extended Dance Mix) — 7:57

 CD maxi - France
 "Ka-Ching!" (Red Version) — 3:20
 "You're Still the One" (Live) — 3:21
 "I'm Holding on to Love (to Save My Life)" (Live) — 3:30
 "Ka-Ching!" (the Simon & Diamond Bhangra Mix) — 4:36

Official versions 
"Ka-Ching!" er en af de sange, som Twain har inspillet i flere forskellige genre. Den primære "Red" version er en upbeat rytmisk sang med mellemøstlig indflydelse. "Green"-versionen er mere countryinspireret, og de "Blue"-version er mere verdensmusik-præget. Der er lavet remixversioner i Hip hop-, Lounge- og Bhangra-versioner.
 Red Album Version (3:20)
 Green Album Version (3:20)
 Blue Album Version (3:33)
 Sowatt Hip Hop Mix (3:22)
 Sowatt Extended Lounge Mix (9:09)
 The Simon & Diamond Bhangra Mix (4:36)
 Live from Chicago (3:41)

Hitlister

Weekly charts

Årshitlister

Referencer 

Shania Twain
Singler fra 2003
Karen Barritza

Karen Barritza (født Barbat 3. juli 1992 i Aalborg) er en dansk tennisspiller, der repræsenterer Birkerød Tennisklub og Danmarks Fed Cup-hold

Indtil november 2017 havde hun ikke vundet en titel på WTA Tour men 11 titler på ITF Women's Circuit.

ITF finaler (14-11)

Single (7–6)

Double (7–5)

Eksterne henvisninger 

 

Tennisspillere fra Danmark
Personer fra Aalborg
Emilie Francati

Emilie Francati (født 24. juni 1997 i Gentofte) er en dansk tennisspiller, der repræsenterer Gentofte Tennisklub og Danmarks Fed Cup-hold.

Francati blev 15. juli 2018 danmarksmester i single for første gang i karrieren. I marts 2016 danmarksmester for hold med Gentofte Tennisklubs damehold.

Indtil august 2018 havde hun ikke vundet en titel på WTA Touren, men 11 doubletitler og én i single på ITF Women's Circuit.

Referencer

Eksterne henvisninger 

 
 

Tennisspillere fra Danmark
Personer fra Hellerup
Nummerstation

En nummerstation er radioudsendelse med specielle sendinger med lister af numre eller uforståelige meldinger i morsealfabetet.
Stemmerne er ofte fremstillet ved talesyntese og bliver udsendt på en række forskellige sprog. Stemmerne er ofte fra kvinder, selv om stemmer fra mænd og børn også anvendes.

Nummerstationer har eksisteret siden efter anden verdenskrig og det anslås, at de benyttes af efterretningsorganisationer til at sende hemmelige meldinger til agenter.
Da meldingerne radioudsendes, så kan de modtages hvor som helst i verden med en almindelig kortbølgeradiomodtager og den krypterede melding kan dekodes af en person, som har en korrekt engangsnøgle (one-time pad på engelsk).

Denne teori er ikke officielt blevet bekræftet af nogen efterretningsorganisation og med få undtagelser,
så har ingen radioamatør modtaget nogen QSL-kort fra nummerstationer, noget som ellers er en almindelig respons fra en ordinær radiostation.

En nummerstation, som var godt kendt blandt interesserede i Storbritannien var «Lincolnshire Poacher», som blev antaget for at sende meldinger for det britiske Secret Intelligence Service (SIS, også kendt som MI6).

I USA er en række spioner for Cuba blevet dømt («Cuban Five», Ana Belen Montes osv.) hvor det i retssagerne har kommet frem, at de har fået hemmelige meldinger fra cubanske nummerstationer, som sendte via kortbølge.

Tilsvarende er det blevet anslået at USA anvender nummerstationer til at kommunikere krypteret information til personer i andre lande. Det hævdes også at USAs State Department drev stationer med kaldesignalerne KKN50 og KKN44 til at broadcaste tilsvarende nummermeldinger eller tilsvarende trafik.

Kilder/referencer

Se også 
 The Numbers Station - film om en nummerstation med John Cusack og Malin Åkerman fra 2013.

Eksterne henvisninger 

 Youtube: Number Stations Revealed - Part 1 of 6: The Spanish Voice Behind The "Atencion" Numbers Station
 ENIGMA 2000  (engelsk)
 «The spooky world of the 'numbers stations'», artikel fra BBC News Magazine 16. april 2014 (engelsk)
 «Secrets in the Static», fra magasinet Esquire, 31. juli 2008 (engelsk)

Radio
Efterretning
Spionage
Pak Pong-ju

Pak Pong-ju (født 10. april 1939 i Nord-Hamgyong, Korea) er den siddende premierminister i Nordkorea. Han begyndte d. 1. april 2013 og har tidligere haft embedet fra d. 3. september 2003 til d. 11. april 2007. Som premierminister er Pak Pong-ju regeringslederen i Nordkorea og en af de øverste magthavere sammen med Kim Jong-un og Kim Yong-nam. Han står for at lede regeringen og udpege ministre godkendt af Den øverste folkeforsamling.

Karriere 
Pak begyndte i 1962 som manager af en fabrik i Nordpyongan. Efter at have arbejdet sig op i arbejderpartiet var han i 1994 en del af begravelseskommitteen for Kim Il-sung; han rangerede som nr. 188 ud af 273 medlemmer. I september 1998 blev han udnævnt til minister for kemisk industri under premierminister Hong Song-nam.
I 2002 stod han bag en reform, hvor han bad virksomheder og andre institutioner om at forsyne sig selv i stedet for at være afhængige af Nordkoreas omfordeling samt at give ansatte incitament til at arbejde.

Et år senere blev Pak premierminister. Som premierminister besøgt han Kina i bl.a 2005, hvor han mødtes med den kinesiske premierminister Wen Jiabao og den kinesiske præsident Hu Jintao. Under besøget ladgde Pak vægt på, at han ønskede at fortsætte sekspartsforhandlingerne, der har til formål at løse sikkerhedsspørgsmål forbundet med Nordkoreas atomprogram. PAK viste desuden interessse for Kinas økonomiske reformer.

D. 11. april 2007 rapporterede Korean Central News Agency, at Pak Pong-ju var trådt af og erstattet af Kim Yong-il. På det tidspunkt var han ikke blevet set offentligt siden maj 2006. Der var rygter om, at han havde misbrugt oliepenge, som skulle have været brugt i landbrugssektoren, eller han orienterede sig for meget imod den økonomiske udvikling i Kina i stedet for idéer fra Nordkorea. Han blev derefter sat i arbejde som manager ved en fabrik i provinsen.

D. 21. august 2010 blev han igen set offentligt, hvor han angiveligt var næstformand for Centralkomiteen i Koreas Arbejderparti I 2013 kunne han igen tiltræde som premierminister.

Udover premierministerposten blev han tillige i 2016 valgt ind i bestyrelsen hos Koreas Arbejderparti.

Kildehenvisninger 

Politikere fra Nordkorea
Gützkow

Gützkow er en by og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Gützkow er beliggende 20 kilometer syd for Greifswald og omkring 28 kilometer vest for Wolgast og nordvest for Anklam.

Floden Swinow løber mod syd gennem kommunen og munder ud i Peene, der danner den sydlige kommunegrænse. Øst for byen ligger søen Kosenowsee.

I kommunen ligger ud over byen Gützkow, landsbyerne:

Nabokommuner 
Nabokommuner er Behrenhoff mod nord, Groß Kiesowmod nordøst, Züssow og Schmatzin mod øst, Groß Polzin mod sydøst, Neetzow-Liepen mod syd, byen Jarmen mod sydvest, Bentzin mod vest og Bandelin mod nordvest.

Trafik 
Bundesstraße B 111 går gennem kommunen – indtil 2005 gik den igennem selve bykernen, men løber nu som en nordlig omfartsvej rundt om byen.

To kilometer vest for Gützkow passerer motorvejen A 20, i nord-sydgående retning.

Eksterne kilder og henvisninger 

 Byens websted
 Kommunens side  på amtets websted

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
Nordre Ringvej (Hobro)

Nordre Ringvej  er en tosporet ringvej der går nord om Hobro. 

Vejen er med til at lede trafikken fra Hobro og Hadsund ud til Nordjyske Motorvej E45 der går mod Aalborg og Aarhus, så byen ikke bliver belastet af for meget gennemkørende trafik.

Vejen forbinder Løgstørvej i vest med Hostrupvej i øst, og har forbindelse til Døstrupvej og Nordjyske Motorvej E45 .

Kilder 

Bygninger, konstruktioner og anlæg i Hobro
Ringveje i Danmark
Søndre Ringvej (Hobro)

Søndre Ringvej  er en tosporet ringvej der går igennem det sydlige Hobro.

Vejen er med til at lede trafikken som skal ud til Nordjyske Motorvej E45 der går mod Aalborg og Aarhus, samt sekundærrute 180 der går mod Randers bliver ledt igennem den sydlige del af byen, så byen ikke bliver belastet af for meget gennemkørende trafik.

Vejen forbinder Mariagervej i øst med Randersvej i vest, og har forbindelse til Tåsingevej og Østervang og.

Kilder 

Bygninger, konstruktioner og anlæg i Hobro
Ringveje i Danmark
Søndre Ringvej (Sæby)

Søndre Ringvej  er en tosporet ringvej der går igennem Sæby.

Vejen er med til at lede trafikken som skal ud til Frederikshavnmotorvejen E45 der går mod Aalborg og Frederikshavn samt sekundærrute 180 der går mod Frederikshavn og Syvsten bliver ledt syd om Sæby Centrum, så byen ikke bliver belastet af for meget gennemkørende trafik.

Vejen forbinder Ålborgvej i vest med Havnen i øst, og har forbindelse til Toldbodvej, Solsbækvej og Strandgade.

Kilder 

Sæby
Ringveje i Danmark
Vestre Ringvej (Vrå)

Vestre Ringvej  er en tosporet ringvej der går vest om Vrå.

Vejen er med til at lede den trafik der kommer syd for Vrå og skal af sekundærrute 593 mod Løkken og Aalborg samt Tårs bliver ledt vest om Vrå, så byen ikke bliver belastet af for meget gennemkørende trafik.

Vejen forbinder Sdr. Alle i syd med Vråvej i nord, og har forbindelse til Grundtvigsvej og H C Andersens Vej.

Kilder 

Vrå (Hjørring Kommune)
Ringveje i Danmark
Bygninger, konstruktioner og anlæg i Hjørring Kommune
Aars Ringvej

Aars Ringvej  er en tosporet omfartsvej der går syd om Aars.

Vejen er med til at lede trafikken syd om Aars og ud til Nordjyske Motorvej E45 der går mod Aalborg og Aarhus samt primærrute 29 der går mod Fjerritslev og Hobro, så byen ikke bliver belastet af for meget gennemkørende trafik.

Vejen forbinder Løgstørvej i vest med Aggersundvej i øst, og har forbindelse til Gislumvej.

Omfartsvejen åbnede den 16. september 2017.

Kilder 

Ringvej
Ringveje i Danmark
Carl Nielsen Festival

Carl Nielsen Festival var en årlig festival centreret om musik af den fynske komponist Carl Nielsen og hans musik. Festivalen fandt sted i Odense og blev første gang afholdt i 2009. Den skulle efter hensigten kulminere i 2015, i 150-året for Nielsens fødsel, men formåede ikke at få tilstrækkelig gennemslagskraft og blev afholdt sidste gang i 2014 med begrænset program. Festivalen udsprang af Carl Nielsen Konkurrencen, der har fundet sted siden 1980, sponsoreret af Odense Symfoniorkester.

Festivalen omfattede både klassisk musik, folkemusik og andre kunstarter. Blandt de kunstnere, der optrådte på festivalen, var violinisten Jennifer Koh (2009), harmonikaspilleren Branko Djordjevic (2010), pianisten Marianna Shirinyan (2012) og dirigenten Charles Olivieri-Munroe (2013).

Referencer 

Musikfestivaler i Danmark
Etableret i 2009
Ophørt i 2014
Festivaler i Odense
Kissebjerg

Kissebjerg er en ni meter høj bakke, en tidliger ø, der ligger i et inddæmmet område i bunden af Nærå Strand på Nordfyn, i Nordfyns Kommune. Her findes brede rørskove og strandfælleder, og på de stejle skråninger rundt om Kissebjerg trives et gammelt tjørnekrat. 

I 1924 lykkedes det for 25 lokale bønder fra Klinte på Nordfyn at bygge to dæmninger, grave grøfter, opføre en pumpemølle og tørlægge eet 105 hektar stort område ved Klinte Strand. Hermed blev det 9 meter høje og langstrakte Kissebjerg i det sydvestlige hjørne af Nærå Strand landfast med Nordfyn. Kissebjerg var allerede dengang kendt af arkæologer for sine oldtidsfund. En boplads og en køkkenmødding, begge fra stenalderen samt fire grave fra jernalderen, fandtes på stedet.

I dag er området præget af intensivt landbrug.

Fredning
26 hektar omkring Kissebjerg og  langs kysten til Nærå Strand blev fredet  i 1979, dels af hensyn til områdets arkæologi og dels af hensyn til naturen og fuglelivet. Oprindeligt var det tanken at hele Kissebjerg skulle udlægges til græsareal og afgræsses, samt at området skulle gøres offentligt tilgængeligt under hensyn til de arkæologiske interesser, men projektet blev aldrig gennemført på grund af lokal modstand.

Ifølge kendelsen skal området bevares i sin nuværende tilstand. For at værne om fremtidige oldtidsfund, blev der fastlagt fire små områder på Kissebjerg. Hvert område har sin bestemmelse om begrænsninger i jordbehandling, og disse bestemmelser ophører efter endt arkæologisk undersøgelse. Fredningen skal desuden sikre kystarealerne mod plantebeskyttelsesmidler, samt af hensyn til fuglelivet sikre de brede strandenge mod jordbehandling og dræning.  

Området grænser til  Nærå Strand, der er en del af  Vildtreservat Nærå - Agernæs, og mod øst grænser det til Ringe Ås udløb.  Det er en del af Natura 2000-område nr. 108 Æbelø, havet syd for og Nærå Strand

Kilder og henvisninger

 Natura 2000-planen  

Fredede arealer i Danmark
Lokaliteter i Nordfyns Kommune
Ringe Å

Ringe Å er en 12,9 kilometer lang å, der har sit udspring ved Mariendal sydøst for Skamby Kirke, mellem  Søndersø og Otterup i Nordfyns Kommune. Den løber først mod øst, men svinger snart mod nord, og løber ud i Nærå Strand. Åen har et afvandingsområde på pa 43,52 km²; den har fra Mariendal til udløbet i Nærå Strand  et fald på ca. 17,4 m.

Referencer

Vandløb i Danmark
Lokaliteter i Nordfyns Kommune
Janne Karlsson

Jan Tordh Ingemar Karlsson bedre kendt som Janne Karlsson (født 28. august 1958 i Växjö), er en svensk tidligere ishockeyspiller og nuværende træner. Han har været landstræner for Danmarks ishockeylandshold siden 2013. Tidligere har han vundet det svenske mesterskab tre gange som træner (2003, 2005, 2010) og i 2006 både VM- og OL-Guld som assistenttræner for det svenske landshold.

Eksterne henvisninger 

Ishockeytrænere fra Sverige
Ishockeyspillere fra Sverige
Lee Selby

Lee Selby (født 14. februar 1987 i Barry, Vale of Glamorgan i Storbritannien  er en britisk professionel bokser. Han har været verdensmester, i vægtklassen fjervægt, hos forbundet IBF siden 2015. Han har slået store bemærkelsesværdige navne som Ryan Walsh, Joel Brunker, Evgeny Gradovich, Fernando Montiel og Jonathan Victor Barros.

Boksere fra Storbritannien
Boksere fra Wales
Verdensmestre i boksning
Personer fra Wales
Kell Brook

Ezekiel "Kell" Brook (født 3. maj 1986 i Sheffield, South Yorkshire, England i Storbritannien  er en britisk professionel bokser. Han har været verdensmester, i vægtklassen weltervægt, hos forbundet IBF fra 2014 til 2017 og udfordrede Gennady Golovkin om verdensmesterskabet i 2016 hvor han tabte på knockout i 5. omgang.
Han har slået store bemærkelsesværdige navne som Matthew Hatton, Viacheslav Senchenko, Shawn Porter og Kevin Bizier.

Eksterne henvisninger 

Boksere fra England
Verdensmestre i boksning
Personer fra Sheffield
Robert Brant

Robert "Bravo" Brant (født 2. oktober 1990 i Saint Paul, Minnesota i USA), er en professionel bokser, der konkurrer i mellemvægt. Han deltog i World Boxing Super Series supermellemvægt-turneringen hvor han i første runde blev besejret af den tyske veteran Jürgen Brähmer på point via en enstemmig afgørelse.

Amatørkarriere 
Brant var medlem af US National boksehold. Han begyndte at bokse som en amatør i 2007 og i 2009, havde han bemærkselsværdigt allerede vundet et national mesterskab. I sin amatørkarriere opnåede Brant følgende bemærkelsesværdige resultater:
 2007 Ringside Championships - Champion
 2008 Platinum Gloves (Orlando) – Nummer 2
 2008 Under 19 National Championships - Champion 
 2009 Upper Midwest Golden Gloves - Champion 
 2009 U.S. National Championships - Champion 
 2010 Upper Midwest Golden Gloves - Champion 
 2010 National Golden Gloves - Champion

Noter 

Boksere fra USA
Callum Smith

Callum Smith (født 23. april 1990 i Liverpool, Merseyside i England) er en britisk professionel bokser, der har været Europæisk, britisk og WBC sølv supermellemvægt-mester mellem 2015 og 2017. Han deltager i World Boxing Super Series’ supermellemvægts-turnering hvor han vandt sin første kamp ved at besejre svenske Erik Skoglund via en enstemmig afgørelse
Han er den yngste af Smiths brødrene - Paul, Stephen, og Liam - alle er professionelle boksere.

I sin professionelle karriere har han besejret bemærkelsesværdige navne som Patrick Mendy, Ruben Eduardo Acosta, Nikola Sjekloća, Christopher Rebrassé, Rocky Fielding, Hadillah Mohoumadi og Luke Blackledge.

Eksterne henvisninger 

 Callum Smith profil på Matchroom Boxing

Boksere fra Storbritannien
Boksere fra England
Verdensmestre i boksning
Personer fra Liverpool
Paul Smith (bokser)

Paul Smith Jr. (født 6. oktober 1982 i Liverpool, Merseyside, England) er en britisk professionel bokser. Han havde den britiske titel i mellemvægt i 2008, den britiske titel supermellemvægt to gange mellem 2009 og 2014 og har tre gange udfordret om en super-mellemvægt verdensmesterskabs-titel.

Amatørkarriere 
Smith startede boksning i alder af ni i Rotunda amatørbokseklub og kæmpede i Sydafrika, Usbekistan og Danmark hvor han repræsenterede England. Han kommer fra en familie af boksere, og han og sine brødre (Stephen, Liam og Callum) blev den første gruppe søskende til alle vinde ABA titlerne.  Paul vandt sølvmedaljer for sit land i 2001 ved Copenhagen Cup i København og ved Commonwealth Games i 2002, hvor han tabte til canadiske Jean Pascal med to point;  Smith skrev herefter kontakt med Frank Warren og blev professionel.

Professionelle karriere 
Smith karriere har indeholdt mange kampe hovedsagelig i Storbritannien, Tyskland og USA. Han har bokset mod Andre Ward og Arthur Abraham om WBO supermellemvægt-titlen to gange. Den første var en kontroversiel afgørelse.

The Contender 
Den 4. september 2007 sluttede Smith sig til 9 andre håbefulde boksere som en del af sæson tre af  The Contender . Smith slog rivaliserende David Banks fra Portland, Oregon og sluttede med en sejr til Smith ved split-decision. Men da Smith havde det laveste antal point totalt ud af de resterende boksere, blev han diskvalificeret. Sejren over David Banks blev kæmpet i Pasadena i Californien og blev sendt på ESPN og ITV; Ray Leonard sagde Smith lod sin vrede påvirker hans evner. Smith blev efterladt med to skader, den ene på hans næse og den anden omkring hans øje; dette betød, at han var medicinsk uegnet til at fortsætte konkurrencen uanset sine præstationer.

Udover dette har han bokset og tabt til bemærkelsesværdige brittiske boksere Steven Bendall, James DeGale, George Groves og tyske Tyron Zeuge om WBA-verdensmesterskabstitlen (2017).

Referencer 

Boksere fra Storbritannien
Boksere fra England
Personer fra Liverpool